|  |
| --- |
|  |
| **เอกสารประกอบหนังสือเชิญชวนเสนอราคาซื้อโดยวิธีคัดเลือก เลขที่ ๓/งป.๒๕๖๗** |
| **การจัดซื้อวัสดุซ่อมแซมบ้านพักข้าราชการ ฐานทัพเรือสัตหีบ เลขที่ ๒๐๖๒ (น.๕), เลขที่ ๒๐๖๓ (น.๖), เลขที่ ๒๐๖๔ (น.๗) จำนวน ๓ หลัง จำนวน ๑ งาน** |
|  |
| **ตามหนังสือเชิญชวนเสนอราคาซื้อของ ฐานทัพเรือสัตหีบ** |
| **ลงวันที่ 29  เมษายน ๒๕๖๗** |
| กองทัพเรือ โดย ฐานทัพเรือสัตหีบ ซึ่งต่อไปนี้เรียกว่า ฐานทัพเรือสัตหีบ มีความประสงค์จะจัดซื้อวัสดุซ่อมแซมบ้านพักข้าราชการ ฐานทัพเรือสัตหีบ เลขที่ ๒๐๖๒ (น.๕), เลขที่ ๒๐๖๓ (น.๖), เลขที่ ๒๐๖๔ (น.๗) จำนวน ๓ หลัง จำนวน ๑ งาน โดยวิธีคัดเลือก ซึ่งพัสดุที่จะซื้อนี้ต้องเป็นของแท้ ของใหม่ ไม่เคยใช้งาน มาก่อน ไม่เป็นของเก่าเก็บ อยู่ในสภาพที่จะใช้งานได้ทันที และมีคุณลักษณะเฉพาะตรงตามที่กำหนดไว้ ในเอกสารเชิญชวนเสนอราคาซื้อด้วยวิธีคัดเลือกฉบับนี้ โดยมีข้อแนะนำและข้อกำหนด ดังต่อไปนี้ |

|  |
| --- |
|  |

|  |  |  |
| --- | --- | --- |
| **๑. เอกสารแนบท้ายเอกสารประกวดราคาอิเล็กทรอนิกส์** | | |
| ๑.๑     [ร่างรายละเอียดขอบเขตของงานทั้งโครงการ (Terms of Reference : TOR)](https://process5.gprocurement.go.th/egp-template-service/FileViewer/0VQ2Q%252FvOMNiZSZyBedS5q6zIJv8KQnqyBfXTFOXCamZwjzPqlkbFM77LWd3nBcO9dTMLgzCDdeKjI1AyMF3SqWofZHgrZi1Xojk0PMHcPvj8362kcRQxhzFw8eHte%252FaIQlThMykxc0Haln2Pk8awcWBvTpZdTcw0jREL47RJfn0%253D) | | |
| ๑.๒     [แบบใบเสนอราคาที่ทางราชการกำหนด](https://process5.gprocurement.go.th/egp-template-service/FileViewer/8Ip8nF6QQbj%252F5e5GYumxbUAgZg4VsT1iZkvZ7QCd0555XoqElkOxTUWB5J47Or54fPySk8ZTOR0Mrs3r0fFsHdzpzLqyMhUI%252B%252B7fooysVEk%253D) | | |
| ๑.๓     [แบบสัญญาซื้อขาย](https://process5.gprocurement.go.th/egp-template-service/FileViewer/8Ip8nF6QQbj%252F5e5GYumxbYQY3i%252BUo%252FvJsvIn1fOjsi4AXEDOETUImBxYDE93RzOBBLCQg%252F3XeKkAhoZLp0WLn%252FMh7uG%252FQIO5iCZYfUOx7ivR5t4sBvS0A1nbUuzk2nQD) | | |
| ๑.๔     แบบหนังสือค้ำประกัน | | |
|  |  |  |
| (๑)   [หลักประกันสัญญา](https://process5.gprocurement.go.th/egp-template-service/FileViewer/8Ip8nF6QQbj%252F5e5GYumxbUAgZg4VsT1iZkvZ7QCd0555XoqElkOxTUWB5J47Or54Ro6AMZnyOR2m8DjC26lJZGc22vowSv1imVIaGgLs%252FTuZssYoD3%252BC16KT8lGHWhP7) | | |
|  |  |  |
| ๑.๕     บทนิยาม | | |
| (๑)   [ผู้มีผลประโยชน์ร่วมกัน](https://process5.gprocurement.go.th/egp-template-service/FileViewer/8Ip8nF6QQbj%252F5e5GYumxbUAgZg4VsT1iZkvZ7QCd0555XoqElkOxTUWB5J47Or54u5cGSdwvmFE0lJlU5dspBx8jvHJwdpaRFaRgn6DN%252F2A%253D) | | |
| (๒)   [การขัดขวางการแข่งขันอย่างเป็นธรรม](https://process5.gprocurement.go.th/egp-template-service/FileViewer/8Ip8nF6QQbj%252F5e5GYumxbUAgZg4VsT1iZkvZ7QCd0555XoqElkOxTUWB5J47Or54u5cGSdwvmFE0lJlU5dspB2GiIrJzJcZg%252FZGzeHAMFCE%253D) | | |
| ๑.๖     แบบบัญชีเอกสาร | | |
| (๑)   [บัญชีเอกสารส่วนที่ ๑](https://process5.gprocurement.go.th/egp-template-service/FileViewer/8Ip8nF6QQbj%252F5e5GYumxbUAgZg4VsT1iZkvZ7QCd0555XoqElkOxTUWB5J47Or54h2w3Gexya5fooOGcp0TyFQ7xQPS50TEEJnzAxGvb7ZA%253D) | | |
| (๒)   [บัญชีเอกสารส่วนที่ ๒](https://process5.gprocurement.go.th/egp-template-service/FileViewer/8Ip8nF6QQbj%252F5e5GYumxbUAgZg4VsT1iZkvZ7QCd0555XoqElkOxTUWB5J47Or54h2w3Gexya5fooOGcp0TyFXCzcVCZCSOzBYYfIc7lH9Q%253D) | | |
| ๑.๗     [แผนการทำงาน](https://process5.gprocurement.go.th/egp-template-service/FileViewer/8Ip8nF6QQbj%252F5e5GYumxbUAgZg4VsT1iZkvZ7QCd0555XoqElkOxTUWB5J47Or54seSRiO0Ts8iBf39mYBUDiq6QVFt3Vp7D7P6V70vSdwA%253D) | | |
|  |  |  |
|  |  |  |
|  |  |  |

|  |  |  |
| --- | --- | --- |
| **๒. คุณสมบัติของผู้ยื่นข้อเสนอ** | | |
| ๒.๑    มีความสามารถตามกฎหมาย | | |
| ๒.๒    ไม่เป็นบุคคลล้มละลาย | | |
| ๒.๓    ไม่อยู่ระหว่างเลิกกิจการ | | |
| ๒.๔    ไม่เป็นบุคคลซึ่งอยู่ระหว่างถูกระงับการยื่นข้อเสนอหรือทำสัญญากับหน่วยงานของรัฐไว้ชั่วคราว เนื่องจากเป็นผู้ที่ไม่ผ่านเกณฑ์การประเมินผลการปฏิบัติงานของผู้ประกอบการตามระเบียบที่รัฐมนตรีว่าการกระทรวงการคลังกำหนดตามที่ประกาศเผยแพร่ในระบบเครือข่ายสารสนเทศของกรมบัญชีกลาง | | |
| ๒.๕  ไม่เป็นบุคคลซึ่งถูกระบุชื่อไว้ในบัญชีรายชื่อผู้ทิ้งงานและได้แจ้งเวียนชื่อให้เป็นผู้ทิ้งงานของหน่วยงานของรัฐในระบบเครือข่ายสารสนเทศของกรมบัญชีกลาง ซึ่งรวมถึงนิติบุคคลที่ผู้ทิ้งงาน เป็นหุ้นส่วนผู้จัดการ กรรมการผู้จัดการ ผู้บริหาร ผู้มีอำนาจในการดำเนินงานในกิจการของนิติบุคคลนั้นด้วย | | |
| ๒.๖   มีคุณสมบัติและไม่มีลักษณะต้องห้ามตามที่คณะกรรมการนโยบายการจัดซื้อจัดจ้าง และการบริหารพัสดุภาครัฐกำหนดในราชกิจจานุเบกษา | | |
| ๒.๗  เป็นนิติบุคคลผู้มีอาชีพขายพัสดุที่จะทำการคัดเลือกดังกล่าว ที่จดทะเบียนไว้กับกระทรวงพาณิชย์ | | |
| ๒.๘  ไม่เป็นผู้มีผลประโยชน์ร่วมกันกับผู้ยื่นข้อเสนอรายอื่นที่เข้ายื่นข้อเสนอให้แก่ฐานทัพเรือสัตหีบ ณ วันเสนอราคา หรือไม่เป็นผู้กระทำการอันเป็นการขัดขวาง การแข่งขันอย่างเป็นธรรมในการคัดเลือก ครั้งนี้  - ๒ - | | |
| ๒.๙    ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาล ของผู้ยื่นข้อเสนอได้มีคำสั่งให้สละเอกสิทธิ์และความคุ้มกันเช่นว่านั้น | | |
| ๒.๑๐  ผู้ยื่นข้อเสนอที่ยื่นข้อเสนอในรูปแบบของ "กิจการร่วมค้า" ต้องมีคุณสมบัติดังนี้ | | |
| กรณีที่ข้อตกลงระหว่างผู้เข้าร่วมค้ากำหนดให้ผู้เข้าร่วมค้ารายใดรายหนึ่ง เป็นผู้เข้าร่วมค้าหลัก ข้อตกลงระหว่างผู้เข้าร่วมค้าจะต้องมีการกำหนดสัดส่วนหน้าที่และความรับผิดชอบ ในปริมาณงาน สิ่งของหรือมูลค่าตามสัญญาของผู้เข้าร่วมค้าหลักมากกว่าผู้เข้าร่วมค้ารายอื่นทุกราย | | |
| กรณีที่ข้อตกลงระหว่างผู้เข้าร่วมค้ากำหนดให้ผู้เข้าร่วมค้ารายใดรายหนึ่ง เป็นผู้เข้าร่วมค้าหลัก กิจการร่วมค้านั้นต้องใช้ผลงานของผู้เข้าร่วมค้าหลักรายเดียวเป็นผลงานของกิจการ ร่วมค้าที่ยื่นข้อเสนอ | | |
| สำหรับข้อตกลงระหว่างผู้เข้าร่วมค้าที่ไม่ได้กำหนดให้ผู้เข้าร่วมค้ารายใดเป็นผู้เข้าร่วมค้าหลัก ผู้เข้าร่วมค้าทุกรายจะต้องมีคุณสมบัติครบถ้วนตามเงื่อนไขที่กำหนดไว้ในเอกสารเชิญชวน | | |
| กรณีที่ข้อตกลงระหว่างผู้เข้าร่วมค้ากำหนดให้มีการมอบหมายผู้เข้าร่วมค้ารายใด รายหนึ่งเป็นผู้ยื่นข้อเสนอ ในนามกิจการร่วมค้า การยื่นข้อเสนอดังกล่าวไม่ต้องมีหนังสือมอบอำนาจ | | |
| สำหรับข้อตกลงระหว่างผู้เข้าร่วมค้าที่ไม่ได้กำหนดให้ผู้เข้าร่วมค้ารายใดเป็นผู้ยื่นข้อเสนอ ผู้เข้าร่วมค้าทุกรายจะต้องลงลายมือชื่อในหนังสือมอบอำนาจให้ผู้เข้าร่วมค้ารายใดรายหนึ่งเป็นผู้ยื่นข้อเสนอในนามกิจการร่วมค้า | | |
| ๒.๑๑  ผู้ยื่นข้อเสนอต้องลงทะเบียนที่มีข้อมูลถูกต้องครบถ้วนในระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement : e-GP) ของกรมบัญชีกลาง | | |
|  |  |  |
|  |  |  |
| ๒.๑๒  ผู้ยื่นข้อเสนอต้องมีมูลค่าสุทธิของกิจการ ดังนี้                             (๑) กรณีผู้ยื่นข้อเสนอเป็นนิติบุคคลที่จัดตั้งขึ้นตามกฎหมายไทยซึ่งได้จดทะเบียน เกินกว่า ๑ ปี ต้องมีมูลค่าสุทธิของกิจการ จากผลต่างระหว่างสินทรัพย์สุทธิหักด้วยหนี้สินสุทธิที่ปรากฏในงบแสดงฐานะการเงินที่มีการตรวจรับรองแล้ว ซึ่งจะต้องแสดงค่าเป็นบวก ๑ ปีสุดท้ายก่อนวันยื่นข้อเสนอ  (๒) กรณีผู้ยื่นข้อเสนอเป็นนิติบุคคลที่จัดตั้งขึ้นตามกฎหมายไทยซึ่งยังไม่มีการรายงานงบแสดงฐานะการเงินกับกรมพัฒนาธุรกิจการค้า ให้พิจารณาการกำหนดมูลค่าของทุนจดทะเบียน โดยผู้ยื่นข้อเสนอจะต้องมีทุนจดทะเบียนที่เรียกชำระมูลค่าหุ้นแล้ว ณ วันที่ยื่นข้อเสนอ ไม่ต่ำกว่า **๑** ล้านบาท                            (๓) สำหรับการจัดซื้อจัดจ้างครั้งหนึ่งที่มีวงเงินเกิน ๕๐๐,๐๐๐ บาทขึ้นไป กรณีผู้ยื่นข้อเสนอเป็นบุคคลธรรมดา โดยพิจารณาจากหนังสือรับรองบัญชีเงินฝากไม่เกิน ๙๐ วัน ก่อนวันยื่นข้อเสนอ โดยต้องมีเงินฝากคงเหลือในบัญชีธนาคารเป็นมูลค่า ๑ ใน ๔ ของมูลค่างบประมาณของโครงการหรือรายการที่ยื่นข้อเสนอในแต่ละครั้ง และหากเป็นผู้ชนะการจัดซื้อจัดจ้างหรือเป็นผู้ได้รับการคัดเลือกจะต้องแสดงหนังสือรับรองบัญชีเงินฝากที่มีมูลค่าดังกล่าวอีกครั้งหนึ่งในวันลงนามในสัญญา า                             (๔) กรณีที่ผู้ยื่นข้อเสนอไม่มีมูลค่าสุทธิของกิจการหรือทุนจดทะเบียนหรือมีแต่ไม่เพียงพอที่จะเข้ายื่นข้อเสนอ ผู้ยื่นข้อเสนอสามารถขอวงเงินสินเชื่อ โดยต้องมีวงเงินสินเชื่อ ๑ ใน ๔ ของมูลค่างบประมาณของโครงการหรือรายการที่ยื่นข้อเสนอในแต่ละครั้ง (สินเชื่อที่ธนาคารภายในประเทศ หรือบริษัทเงินทุนหรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้าประกันตามประกาศของธนาคารแห่งประเทศไทย ตามรายชื่อบริษัทเงินทุนที่ธนาคารแห่งประเทศไทยแจ้งเวียนให้ทราบโดยพิจารณาจากยอดเงินรวมของวงเงินสินเชื่อที่สำนักงานใหญ่รับรอง หรือที่สำนักงานสาขารับรอง (กรณีได้รับมอบอำนาจจากสำนักงานใหญ่) ซึ่งออกให้แก่ผู้ยื่นข้อเสนอ นับถึงวันยื่นข้อเสนอไม่เกิน ๙๐ วัน)                             (๕) กรณีตาม (๑) - (๔) ยกเว้นสำหรับกรณีดังต่อไปนี้                                  (๕.๑) กรณีที่ผู้ยื่นข้อเสนอเป็นหน่วยงานของรัฐ                                  (๕.๒) นิติบุคคลที่จัดตั้งขึ้นตามกฎหมายไทยที่อยู่ระหว่างการฟื้นฟูกิจการตามพระราชบัญญัติล้มละลาย (ฉบับที่ ๑๐) พ.ศ. ๒๕๖๑ | | |
|  |  |  |

|  |
| --- |
| - ๓ -  **๓.  หลักฐานการยื่นข้อเสนอ** |
| ผู้ยื่นข้อเสนอจะต้องเสนอเอกสารหลักฐานยื่นมาพร้อมกับซองใบเสนอราคา โดยแยกไว้นอกซอง ใบเสนอราคา เป็น ๒ ส่วน คือ |
| ๓.๑  ส่วนที่ ๑ อย่างน้อยต้องมีเอกสารดังต่อไปนี้ |
| (๑)  ในกรณีผู้ยื่นข้อเสนอเป็นนิติบุคคล |
| (ก)   ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียนนิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม (ถ้ามี) พร้อมทั้งรับรองสำเนาถูกต้อง |
| (ข)  บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียน นิติบุคคล หนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุม (ถ้ามี) และบัญชีผู้ถือหุ้น รายใหญ่ (ถ้ามี) พร้อมทั้งรับรองสำเนาถูกต้อง |
| (๒)  ในกรณีผู้ยื่นข้อเสนอเป็นบุคคลธรรมดาหรือคณะบุคคลที่มิใช่นิติบุคคล ให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน หรือสำเนาหนังสือเดินทางของผู้เป็นหุ้นส่วนที่มิได้ถือสัญชาติไทย พร้อมทั้งรับรองสำเนาถูกต้อง |
| (๓)  ในกรณีผู้ยื่นข้อเสนอเป็นผู้ยื่นข้อเสนอร่วมกันในฐานะเป็นผู้ร่วมค้า ให้ยื่นสำเนาสัญญาของการเข้าร่วมค้า และเอกสารตามที่ระบุไว้ใน (๑) หรือ (๒) ของผู้ร่วมค้า แล้วแต่กรณี |
|  |  |  |
|  |  |  |
| (๔)  ผู้ยื่นข้อเสนอต้องแสดงหลักฐานเกี่ยวกับมูลค่าสุทธิของกิจการ ดังนี้                         (๔.๑) ในกรณีผู้ยื่นข้อเสนอเป็นนิติบุคคล ให้ยื่นงบแสดงฐานะการเงินที่มีการรับรองแล้ว ๑ ปีสุดท้ายก่อนวันยื่นข้อเสนอ โดยให้ยื่นขณะเข้าเสนอราคา  (๔.๒) ในกรณีผู้ยื่นข้อเสนอเป็นบุคคลธรรมดา ให้ยื่นหนังสือรับรองบัญชีเงินฝาก ไม่เกิน ๙๐ วัน ก่อนวันยื่นข้อเสนอ โดยให้ยื่นขณะเข้าเสนอราคา และจะต้องแสดงหนังสือรับรองบัญชีเงินฝากที่มีมูลค่าดังกล่าวอีกครั้งหนึ่งในวันลงนามในสัญญา    (๔.๓) กรณีที่ผู้ยื่นข้อเสนอไม่มีมูลค่าสุทธิของกิจการและทุนจดทะเบียน หรือมี แต่ไม่เพียงพอที่จะเข้ายื่นข้อเสนอ ให้ยื่นสำเนาหนังสือรับรองวงเงินสินเชื่อ (สินเชื่อที่ธนาคารภายในประเทศหรือบริษัทเงินทุนหรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์ และประกอบธุรกิจค้าประกัน ตามประกาศของธนาคารแห่งประเทศไทย ตามรายชื่อบริษัทเงินทุนที่ธนาคารแห่งประเทศไทยแจ้งเวียนให้ทราบ โดยพิจารณาจากยอดเงินรวมของวงเงินสินเชื่อที่สำนักงานใหญ่รับรองหรือที่สำนักงานสาขารับรอง (กรณีได้รับมอบอำนาจจากสำนักงานใหญ่) ซึ่งออกให้แก่ผู้ยื่นข้อเสนอ นับถึงวันยื่นข้อเสนอไม่เกิน ๙๐ วัน) |
| (๕)  สำเนาใบทะเบียนพาณิชย์ สำเนาใบทะเบียนภาษีมูลค่าเพิ่ม พร้อมทั้งรับรองสำเนาถูกต้อง |
| (๖) บัญชีเอกสารส่วนที่ ๑ ทั้งหมดที่ได้ยื่นพร้อมกับซองเสนอราคา ตามแบบในข้อ ๑.๖ (๑) โดยไม่ต้องแนบในรูปแบบ PDF File (Portable Document Format) |
|  |
| ๓.๒  ส่วนที่ ๒ อย่างน้อยต้องมีเอกสารดังต่อไปนี้ |
| (๑)  ในกรณีที่ผู้ยื่นข้อเสนอมอบอำนาจให้บุคคลอื่นกระทำการแทนให้แนบหนังสือ มอบอำนาจซึ่งติดอากรแสตมป์ตามกฎหมาย โดยมีหลักฐานแสดงตัวตนของผู้มอบอำนาจและผู้รับมอบอำนาจ ทั้งนี้หากผู้รับมอบอำนาจเป็นบุคคลธรรมดาต้องเป็นผู้ที่บรรลุนิติภาวะตามกฎหมายแล้วเท่านั้น |
| (๒)  แคตตาล็อกและ/หรือแบบรูปรายการละเอียดคุณลักษณะเฉพาะ ตามข้อ ๔.๔ |
| (๓)  สำเนาหนังสือรับรองสินค้า.Made.In.Thailand.ของสภาอุตสาหกรรมแห่งประเทศไทย (ถ้ามี)  - ๔ -  (๔)  สำเนาใบขึ้นทะเบียนผู้ประกอบการวิสาหกิจขนาดกลางและขนาดย่อม (SMEs) (ถ้ามี)  (๕) บัญชีเอกสารส่วนที่ ๒ ทั้งหมดที่ได้ยื่นพร้อมกับซองใบเสนอราคา ตามแบบในข้อ ๑.๖ (๒) |
|  |  |  |

|  |  |  |
| --- | --- | --- |
| **๔. การเสนอราคา** | | |
| ๔.๑ ผู้ยื่นข้อเสนอต้องยื่นข้อเสนอและเสนอราคาตามแบบใบเสนอราคาที่กำหนดไว้ในเอกสารประกอบหนังสือเชิญชวนเสนอราคานี้ โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วนและให้ใช้ตัวพิมพ์ดีด พิมพ์ลงในใบเสนอราคา รายละเอียดประกอบใบเสนอราคา พร้อมทั้งลงลายมือชื่อผู้เสนอราคา ให้ชัดเจน จำนวนเงินที่เสนอต้องระบุตรงกันทั้งตัวเลขและตัวอักษร โดยไม่มีการขูดลบ หรือแก้ไข หากมีการขูดลบ ตกเติม แก้ไข เปลี่ยนแปลง จะต้องลงลายมือชื่อผู้เสนอราคาพร้อมประทับตรา (ถ้ามี) กำกับไว้ด้วยทุกแห่ง | | |
| ๔.๒ ในการเสนอราคาให้เสนอราคาเป็นเงินบาท และเสนอราคาได้เพียงราคาเดียวโดยเสนอราคารวม และหรือราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ ราคารวม ที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่ม ภาษีอากรอื่น ค่าขนส่งค่าจดทะเบียน และค่าใช้จ่ายอื่นๆ ทั้งปวงไว้แล้ว จนกระทั่งส่งมอบพัสดุให้ ณ **กองช่างโยธา ฐานทัพเรือสัตหีบ** | | |
| ราคาที่เสนอจะต้องเสนอกำหนดยืนราคาไม่น้อยกว่า **๑๒๐** วัน ตั้งแต่วันเสนอราคา โดยภายในกำหนดยืนราคา ผู้ยื่นข้อเสนอต้องรับผิดชอบราคาที่ตนได้เสนอไว้ และจะถอน การเสนอราคามิได้ | | |
| ๔.๓  ผู้ยื่นข้อเสนอจะต้องเสนอกำหนดเวลาส่งมอบพัสดุไม่เกิน **๓๐** วัน นับถัดจากวันลงนาม ในสัญญาหรือข้อตกลง | | |
| ๔.๔ ผู้ยื่นข้อเสนอจะต้องส่งแคตตาล็อก และหรือรายละเอียดคุณลักษณะเฉพาะของพัสดุ พร้อมการเสนอราคาเพื่อประกอบการพิจารณา หลักฐานดังกล่าวนี้ฐานทัพเรือสัตหีบ จะยึดไว้เป็นเอกสารของทางราชการ  สำหรับแคตตาล็อกที่แนบให้พิจารณา หากเป็นสำเนารูปถ่ายจะต้องรับรองสำเนาถูกต้อง  โดยผู้มีอำนาจทำนิติกรรมแทนนิติบุคคล หากคณะกรรมการซื้อโดยวิธีคัดเลือก มีความประสงค์จะขอดูต้นฉบับ แคตตาล็อก ผู้ยื่นข้อเสนอจะต้องนำต้นฉบับมาให้คณะกรรมการซื้อโดยวิธีคัดเลือก ตรวจสอบภายใน ๓ วัน  ๔.๕ ผู้ยื่นข้อเสนอจะต้องส่งตัวอย่างของพัสดุที่เสนอ จำนวน ……….....-......…… (หน่วย) และ/หรือรายละเอียดประกอบการอธิบายเอกสารตามที่ฐานทัพเรือสัตหีบ กำหนดโดยลงลายมือผู้ยื่นข้อเสนอพร้อมประทับตรา (ถ้ามี) กำกับในเอกสารด้วย พร้อมสรุปจำนวนเอกสารที่จัดส่งหรือนำมาแสดง  ตามบัญชีเอกสารส่วนที่ ๒ ตามแบบในข้อ ๑.๖ (๒) เพื่อใช้ในการตรวจทดลองหรือประกอบการพิจารณา ในวันที่ ….............-........……ระหว่างเวลา ….......-.....……น. ถึง ….........-....……น. ณ. ….......-.............……  ทั้งนี้ ฐานทัพเรือสัตหีบ จะไม่รับผิดชอบในความเสียหายใด ๆ ที่เกิดขึ้นแก่ตัวอย่างดังกล่าว ตัวอย่างที่เหลือหรือไม่ใช้แล้ว ฐานทัพเรือสัตหีบ จะคืนให้แก่ผู้ยื่นข้อเสนอ | | |
|  |  |  |
|  |  |  |
|  |  |  |
| ๔.๖  ก่อนเสนอราคา ผู้ยื่นข้อเสนอควรตรวจดูร่างสัญญา [ร่างรายละเอียดขอบเขตของงานทั้งโครงการ (Terms of Reference : TOR)](https://process5.gprocurement.go.th/egp-template-service/FileViewer/0VQ2Q%252FvOMNiZSZyBedS5q6zIJv8KQnqyBfXTFOXCamZwjzPqlkbFM77LWd3nBcO9dTMLgzCDdeKjI1AyMF3SqWofZHgrZi1Xojk0PMHcPvj8362kcRQxhzFw8eHte%252FaIQlThMykxc0Haln2Pk8awcWBvTpZdTcw0jREL47RJfn0%253D) ให้ถี่ถ้วนและเข้าใจเอกสารประกอบหนังสือเชิญชวนทั้งหมดเสียก่อน ที่จะตกลงยื่นข้อเสนอตามเงื่อนไข ในเอกสารประกอบหนังสือเชิญชวนฯ | | |
| ๔.๗  ผู้ยื่นข้อเสนอจะต้องยื่นข้อเสนอและซองใบเสนอราคาที่ปิดผนึกซองเรียบร้อย พร้อมกับการยื่นเอกสาร ตามข้อ ๓ มาในคราวเดียวกัน จ่าหน้าซองถึงประธานกรรมการซื้อโดยวิธีคัดเลือก โดยระบุไว้ที่หน้าซองว่า  **“ใบเสนอราคาตามเอกสารประกอบหนังสือเชิญชวนเสนอราคาซื้อ เลขที่ ๓/งป.๒๕๖๗”** ยื่นต่อกองส่งกำลังบำรุง กองบัญชาการฐานทัพเรือสัตหีบ **ในวันที่ ๓ พฤษภาคม ๒๕๖๗** ระหว่างเวลา **๐๙.๐๐ น. ถึงเวลา ๑๒.๐๐ น.**  เมื่อพ้นกำหนดเวลายื่นข้อเสนอและใบเสนอราคาแล้ว จะไม่รับเอกสารการยื่นข้อเสนอ และการเสนอราคาใด ๆ โดยเด็ดขาด  - ๕ -  หากปรากฏต่อคณะกรรมการซื้อโดยวิธีคัดเลือก ก่อนหรือในขณะที่มีการพิจารณาข้อเสนอ มีผู้ยื่นข้อเสนอรายใดกระทำการอันเป็นการขัดขวางการแข่งขันอย่างเป็นธรรมตามข้อ ๑.๕(๒) และ คณะกรรมการฯ เชื่อว่ามีการกระทำอันเป็นการขัดขวางการแข่งขันอย่างเป็นธรรม คณะกรรมการฯ จะตัดรายชื่อ ผู้ยื่นข้อเสนอรายนั้นออกจากการเป็นผู้ยื่นข้อเสนอ และฐานทัพเรือสัตหีบ จะพิจารณาลงโทษผู้ยื่นข้อเสนอดังกล่าวเป็นผู้ทิ้งงาน เว้นแต่ฐานทัพเรือสัตหีบ จะพิจารณาเห็นว่าผู้เสนอราคา รายนั้นมิใช่เป็นผู้ริเริ่มให้มีการกระทำดังกล่าวและได้ให้ความร่วมมือเป็นประโยชน์ต่อการพิจารณาของ ฐานทัพเรือสัตหีบ  ผู้เสนอราคาที่ถูกตัดรายชื่อออกจากการเป็นผู้มีสิทธิเสนอราคา เพราะเหตุเป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ณ วันที่ให้เสนอราคา หรือเป็นผู้เสนอราคาที่กระทำการอันเป็นการขัดขวางการเสนอราคาอย่างเป็นธรรม อาจอุทธรณ์คำสั่งดังกล่าวต่อคณะกรรมการพิจารณาอุทธรณ์และข้อร้องเรียน ภายใน ๗ วัน นับแต่วันที่ได้รับแจ้งจากคณะกรรมการซื้อโดยวิธีคัดเลือก การวินิจฉัยของคณะกรรมการพิจารณาอุทธรณ์และข้อร้องเรียนให้ถือเป็นที่สุด  คณะกรรมการซื้อโดยวิธีคัดเลือกจะเปิดซองใบเสนอราคาของผู้เสนอราคาที่มีสิทธิได้รับการคัดเลือกดังกล่าวข้างต้น ณ กองส่งกำลังบำรุง กองบัญชาการฐานทัพเรือสัตหีบ **ในวันที่ ๓ พฤษภาคม ๒๕๖๗** ตั้งแต่เวลา ๑๒.๐๐ น. เป็นต้นไป  การยื่นอุทธรณ์ ตามวรรค ๕ ย่อมไม่เป็นเหตุให้มีการขยายระยะเวลาการเปิดซองใบเสนอราคาเว้นแต่คณะกรรมการพิจารณาอุทธรณ์และข้อร้องเรียน เห็นว่าการขยายระยะเวลาดังกล่าวจะเป็นประโยชน์ต่อทางราชการอย่างยิ่ง และในกรณีที่คณะกรรมการพิจารณาอุทธรณ์และข้อร้องเรียน เห็นด้วยกับคำคัดค้าน ของผู้อุทธรณ์ และ เห็นว่าการยกเลิกการเปิดซองใบเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่งคณะกรรมการพิจารณาอุทธรณ์และข้อร้องเรียน มีอำนาจยกเลิกการเปิดซองใบเสนอราคาดังกล่าวได้ | | |
| ๔.๘ คณะกรรมการซื้อโดยวิธีคัดเลือกจะดำเนินการตรวจสอบคุณสมบัติของผู้ยื่นข้อเสนอ แต่ละรายว่า เป็นผู้ยื่นข้อเสนอที่มีผลประโยชน์ร่วมกันกับผู้ยื่นข้อเสนอรายอื่น ตามข้อ ๑.๕ (๑) หรือไม่ หากปรากฏว่าผู้ยื่นข้อเสนอรายใดเป็นผู้ยื่นข้อเสนอที่มีผลประโยชน์ร่วมกันกับผู้ยื่นข้อเสนอรายอื่น คณะกรรมการฯ จะตัดรายชื่อผู้ยื่นข้อเสนอที่มีผลประโยชน์ร่วมกันนั้นออกจากการเป็นผู้ยื่นข้อเสนอ | | |
|  | | |
| ๔.๙ ผู้ยื่นข้อเสนอจะต้องปฏิบัติ ดังนี้ | | |
| (๑)  ปฏิบัติตามเงื่อนไขที่ระบุไว้ในเอกสารประกอบหนังสือเชิญชวนเสนอราคาฯ | | |
| (๒)  ราคาที่เสนอจะต้องเป็นราคาที่รวมภาษีมูลค่าเพิ่ม และภาษีอื่นๆ (ถ้ามี) รวมค่าใช้จ่ายทั้งปวง ไว้ด้วยแล้ว | | |
| (๓)  ผู้ยื่นข้อเสนอจะต้องเสนอราคา ตามวัน เวลาที่กำหนด | | |
| (๔)  ผู้ยื่นข้อเสนอจะถอนการเสนอราคาที่เสนอแล้วไม่ได้ | | |
| (๕)  ผู้ยื่นข้อเสนอต้องศึกษาและทำความเข้าใจวิธีการเสนอราคา ของกรมบัญชีกลาง ที่แสดงไว้ในเว็บไซต์ www.gprocurement.go.th | | |
| ๔.๑๐  คู่สัญญาต้องจัดทำแผนการทำงานมาให้ภายใน ๗ วัน นับถัดจากวันลงนามในสัญญา โดยจัดทำแผนการทำงานตามเอกสารแนบท้ายเอกสารประกวดราคาอิเล็กทรอนิกส์ เว้นแต่เป็นกรณีสัญญาที่มีวงเงินไม่เกิน ๕๐๐,๐๐๐ บาท ทั้งนี้ แผนการทำงานให้ถือเป็นเอกสารส่วนหนึ่งของสัญญา | | |

|  |
| --- |
|  |
| **๕.  หลักเกณฑ์และสิทธิ์ในการพิจารณา** |
| ๕.๑  ในการพิจารณาผลการยื่นซองเสนอราคาครั้งนี้ ฐานทัพเรือสัตหีบ จะพิจารณาตัดสินโดยใช้หลัก**เกณฑ์ราคา** และพิจารณาจาก**ราคารวม** |
|  |
| ๕.๒  หากผู้ยื่นข้อเสนอรายใดมีคุณสมบัติไม่ถูกต้องตามข้อ ๒ หรือยื่นหลักฐานการยื่นข้อเสนอไม่ถูกต้อง หรือไม่ครบถ้วนตามข้อ ๓ หรือยื่นข้อเสนอไม่ถูกต้องตามข้อ ๔ คณะกรรมการฯ จะไม่รับพิจารณาข้อเสนอของผู้ยื่นข้อเสนอรายนั้น เว้นแต่ ผู้ยื่นข้อเสนอรายใด เสนอเอกสารทางเทคนิคหรือรายละเอียด คุณลักษณะเฉพาะของพัสดุที่จะขายไม่ครบถ้วน หรือเสนอรายละเอียดแตกต่างไปจากเงื่อนไขที่ฐานทัพเรือสัตหีบกำหนดไว้ในส่วนที่มิใช่สาระสำคัญและความแตกต่างนั้นไม่มีผลทำให้เกิดการได้เปรียบเสียเปรียบ ต่อผู้ยื่นข้อเสนอรายอื่น หรือเป็นการผิดพลาดเล็กน้อย คณะกรรมการฯ อาจพิจารณาผ่อนปรนการตัดสิทธิ ผู้ยื่นข้อเสนอรายนั้น |
| - ๖ - |
| ๕.๓  ฐานทัพเรือสัตหีบสงวนสิทธิ์ไม่พิจารณาข้อเสนอของผู้ยื่นข้อเสนอโดยไม่มีการผ่อนผัน ในกรณีดังต่อไปนี้ |
| (๑) ไม่ปรากฏชื่อผู้ยื่นข้อเสนอราคารายนั้นในบัญชีผู้รับเอกสารเชิญชวนเสนอราคา หรือในหลักฐานการจัดส่งเอกสารเชิญชวนเสนอราคา |
| (๒) เสนอรายละเอียดแตกต่างไปจากเงื่อนไขที่กำหนดในเอกสารการเสนอราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น  (๓) ไม่ใช้แบบใบเสนอราคาที่ ฐานทัพเรือสัตหีบ กำหนด  (๔) ไม่ใช้ตัวพิมพ์ในการกรอกใบเสนอราคาและรายละเอียดประกอบใบเสนอราคา  (๕) ราคารวมไม่ตรงกับราคารวมในบัญชีรายการเอกสารเพิ่มเติมใบเสนอราคา  (๖) ผู้ลงนามในใบเสนอราคาไม่ได้รับมอบอำนาจ หรือผู้มีอำนาจลงนาม ลงนาม ไม่ครบถ้วนที่จะผูกพันนิติบุคคลได้ (กรณีมีมากกว่า ๑ คน)  (๗) ไม่กำหนดวันยืนราคา หรือกำหนดยืนราคาน้อยกว่าเงื่อนไข  (๘) ไม่กำหนดวันส่งมอบพัสดุ หรือกำหนดเกินกว่าเงื่อนไข  (๙) ไม่กำหนดระยะเวลารับประกันความชำรุดบกพร่อง หรือกำหนดน้อยกว่าเงื่อนไข  (๑๐) แก้ไขใบเสนอราคาด้วยลายมือ  (๑๑) ผู้มีอำนาจไม่ลงนามกำกับข้อความสำคัญที่แก้ไข  (๑๒) หนังสือรับรองการจดทะเบียนนิติบุคคล ไม่มีวัตถุประสงค์ของการจำหน่ายในประเภทที่ทางราชการต้องการจะซื้อ หรือนายทะเบียนมิได้ออกให้ในปีปัจจุบันหรือตามที่กำหนด  (๑๓) ไม่มีสำเนาใบทะเบียนภาษีมูลค่าเพิ่ม (ถ้ามี)  (๑๔) ไม่มีบัญชีเอกสาร (บัญชีเอกสารส่วนที่ ๑ และ ๒) หรือไม่มีบัญชีรายชื่อกรรมการผู้จัดการ/หุ้นส่วนผู้จัดการ/ผู้มีอำนาจควบคุม  (๑๕) ผู้เสนอราคาไม่กรอกข้อมูลต่าง ๆ ให้ถูกต้อง ครบถ้วนตามหัวข้อที่กำหนด  (๑๖) หนังสือมอบอำนาจ ไม่ลงชื่อผู้มอบอำนาจ หรือลงชื่อไม่ครบ หรือไม่มีตราประทับ (กรณีต้องมีตราประทับ) |
| ๕.๔ ในการตัดสินการจัดซื้อโดยวิธีคัดเลือกหรือในการทำสัญญา คณะกรรมการซื้อโดยวิธีคัดเลือกมีสิทธิให้ผู้ยื่นข้อเสนอชี้แจงข้อเท็จจริงเพิ่มเติมได้ ฐานทัพเรือสัตหีบ มีสิทธิที่จะไม่รับข้อเสนอ ไม่รับราคา หรือไม่ทำสัญญา หากข้อเท็จจริงดังกล่าวไม่เหมาะสมหรือไม่ถูกต้อง |
| ๕.๕ ฐานทัพเรือสัตหีบ ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใด หรือราคาที่เสนอทั้งหมดก็ได้ และอาจพิจารณายกเลิกการดำเนินการโดยไม่พิจารณาจัดซื้อเลยก็ได้ สุดแต่จะพิจารณา ทั้งนี้  เพื่อประโยชน์ของทางราชการเป็นสำคัญ และให้ถือว่าการตัดสินของ ฐานทัพเรือสัตหีบ เป็นเด็ดขาด ผู้ยื่นข้อเสนอ จะเรียกร้องค่าใช้จ่าย หรือค่าเสียหายใด ๆ มิได้ รวมทั้ง ฐานทัพเรือสัตหีบจะพิจารณายกเลิกการเสนอราคาและลงโทษ ผู้เสนอราคาเป็นผู้ทิ้งงาน ไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม หากมีเหตุที่เชื่อถือได้ว่าการยื่นข้อเสนอกระทำการโดยไม่สุจริต เช่น การเสนอเอกสารอันเป็นเท็จ หรือใช้ชื่อบุคคลธรรมดา หรือนิติบุคคลอื่นมาเสนอราคาแทน เป็นต้น |
| ๕.๖ ในกรณีที่ปรากฏข้อเท็จจริงภายหลังจากการเปิดซองเสนอราคาว่า ผู้เสนอราคาที่มีสิทธิได้รับ การคัดเลือกตามที่ได้ประกาศรายชื่อไว้ตามข้อ ๔.๗ เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ณ วันเสนอราคา หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตามข้อ ๑.๖ ฐานทัพเรือสัตหีบ มีอำนาจที่จะตัดรายชื่อผู้เสนอราคาที่มีสิทธิได้รับการคัดเลือกดังกล่าวออกจากประกาศรายชื่อ ตามข้อ ๔.๗ และฐานทัพเรือสัตหีบ จะพิจารณาลงโทษผู้มีสิทธิเสนอราคารายนั้น เป็นผู้ทิ้งงาน  ในกรณีนี้หากพิจารณาเห็นว่าการยกเลิกการเปิดซองใบเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่ง คณะกรรมการพิจารณาอุทธรณ์และข้อร้องเรียนมีอำนาจยกเลิกการเปิดซองใบเสนอราคาดังกล่าวได้  - ๗ - |
| ๕.๗  หากผู้ยื่นข้อเสนอซึ่งเป็นผู้ประกอบการ SMEs.เสนอราคาสูงกว่าราคาต่ำสุดของผู้ยื่นข้อเสนอรายอื่นที่ไม่เกินร้อยละ ๑๐ ให้หน่วยงานของรัฐจัดซื้อจัดจ้างจากผู้ประกอบการ SMEs.ดังกล่าว โดยจัดเรียงลำดับผู้ยื่นข้อเสนอซึ่งเป็นผู้ประกอบการ SMEs ซึ่งเสนอราคาสูงกว่าราคาต่ำสุดของผู้ยื่นข้อเสนอรายอื่นไม่เกินร้อยละ ๑๐ ที่จะเรียกมาทำสัญญาไม่เกิน ๓ ราย |
| ผู้ยื่นข้อเสนอที่เป็นกิจการร่วมค้าที่จะได้สิทธิตามวรรคหนึ่ง ผู้เข้าร่วมค้าทุกรายจะต้องเป็นผู้ประกอบการ SMEs    ทั้งนี้ ผู้ประกอบการ SMEs ที่จะได้แต้มต่อด้านราคาตามวรรคหนึ่ง จะต้องมีวงเงินสัญญาสะสมตามปีปฏิทินรวมกับราคาที่เสนอในครั้งนี้แล้ว มีมูลค่ารวมกันไม่เกินมูลค่าของรายได้ตามขนาดที่ขึ้นทะเบียนไว้กับ สสว. |
| ๕.๘ หากผู้ยื่นข้อเสนอได้เสนอพัสดุที่ได้รับการรับรองและออกเครื่องหมายสินค้า ที่ผลิตภายในประเทศไทย (Made in Thailand) จากสภาอุตสาหกรรมแห่งประเทศไทย เสนอราคาสูงกว่าราคาต่ำสุดของผู้เสนอราคารายอื่น ไม่เกินร้อยละ ๕ ให้จัดซื้อจัดจ้างจากผู้ยื่นข้อเสนอที่เสนอพัสดุที่ได้รับการรับรองและออกเครื่องหมายสินค้าที่ผลิต ภายในประเทศไทย (Made in Thailand) จากสภาอุตสาหกรรมแห่งประเทศไทย  อนึ่ง หากในการเสนอราคา ผู้ยื่นข้อเสนอรายใดมีคุณสมบัติทั้งข้อ ๕.๗ และ ๕.๘ ให้ผู้เสนอราคารายนั้นได้แต้มต่อในการเสนอราคาสูงกว่าผู้ประกอบการรายอื่นไม่เกินร้อยละ ๑๕ |
| ๕.๙ หากผู้ยื่นข้อเสนอซึ่งมิใช่ผู้ประกอบการ SMEs แต่เป็นบุคคลธรรมดาที่ถือสัญชาติไทยหรือนิติบุคคลที่จัดตั้งขึ้นตามกฎหมายไทยเสนอราคาสูงกว่าราคาต่ำสุดของผู้ยื่นข้อเสนอซึ่งเป็นบุคคลธรรมดาที่มิได้ ถือสัญชาติไทยหรือนิติบุคคลที่จัดตั้งขึ้นตามกฎหมายของต่างประเทศไม่เกินร้อยละ ๓ ให้จัดซื้อจัดจ้างกับบุคคลธรรมดาที่ถือสัญชาติไทยหรือนิติบุคคลที่จัดตั้งขึ้นตามกฎหมายไทยดังกล่าว |
| ผู้ยื่นข้อเสนอที่เป็นกิจการร่วมค้าที่จะได้สิทธิตามวรรคหนึ่ง ผู้เข้าร่วมค้าทุกรายจะต้องเป็นบุคคลธรรมดาที่ถือสัญชาติไทยหรือนิติบุคคลที่จัดตั้งขึ้นตามกฎหมายไทย |

|  |
| --- |
| **๖. การทำสัญญาซื้อขาย** |
| ๖.๑ ในกรณีที่ผู้ชนะการเสนอราคา สามารถส่งมอบสิ่งของได้ครบถ้วน ภายใน **๕** วันทำการนับแต่วันที่ทำข้อตกลงซื้อ ฐานทัพเรือสัตหีบจะพิจารณาจัดทำข้อตกลงเป็นหนังสือแทนการทำสัญญา ตามแบบสัญญา ดังระบุ ในข้อ ๑.๔ ก็ได้ |
| ๖.๒ ในกรณีที่ผู้ชนะการเสนอราคาไม่สามารถส่งมอบสิ่งของได้ครบถ้วน ภายใน ๕ วันทำการหรือ ฐานทัพเรือสัตหีบเห็นว่าไม่สมควรจัดทำข้อตกลงเป็นหนังสือ ตามข้อ ๖.๑ ผู้ชนะการเสนอราคาจะต้องทำสัญญาซื้อขายตามแบบสัญญาดังระบุในข้อ ๑.๔ หรือทำข้อตกลงเป็นหนังสือ กับฐานทัพเรือสัตหีบ ภายใน **๗** วัน นับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละ**๕** ของราคาค่าสิ่งของที่ได้รับการคัดเลือก ให้ฐานทัพเรือสัตหีบ ยึดถือไว้ในขณะทำสัญญา โดยใช้หลักประกันอย่างหนึ่งอย่างใดดังต่อไปนี้ |
| (๑) เงินสด |
| (๒) เช็คหรือดราฟท์ที่ธนาคารเซ็นสั่งจ่าย ซึ่งเป็นเช็คหรือดราฟท์ลงวันที่ที่ใช้เช็คหรือดราฟท์นั้นชำระต่อเจ้าหน้าที่ในวันทำสัญญา หรือก่อนวันนั้นไม่เกิน ๓ วันทำการ |
| (๓) หนังสือค้ำประกันของธนาคารภายในประเทศ ตามตัวอย่างที่คณะกรรมการนโยบายกำหนด ดังระบุในข้อ ๑.๕ |
| (๔) หนังสือค้ำประกันของบริษัทเงินทุน หรือบริษัทเงินทุนหลักทรัพย์ที่ได้รับอนุญาต ให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ตามรายชื่อบริษัทเงินทุนที่ธนาคารแห่งประเทศไทยแจ้งเวียนให้ทราบ โดยอนุโลมให้ใช้ตามตัวอย่างหนังสือ ค้ำประกันของธนาคารที่คณะกรรมการนโยบายกำหนด ดังระบุในข้อ ๑.๕ (๑) |
| (๕) พันธบัตรรัฐบาลไทย  หลักประกันนี้จะคืนให้ โดยไม่มีดอกเบี้ยภายใน ๑๕ วัน นับถัดจากวันที่ผู้ชนะการเสนอราคา (ผู้ขาย) พ้นจากข้อผูกพันตามสัญญาซื้อขายแล้ว |

|  |
| --- |
| **๗. ค่าจ้างและการจ่ายเงิน** |
| ฐานทัพเรือสัตหีบ จะจ่ายค่าสิ่งของซึ่งได้รวมภาษีมูลค่าเพิ่มตลอดจนภาษีอากรอื่น ๆ และค่าใช้จ่ายทั้งปวงแล้วให้แก่ผู้ยื่นข้อเสนอที่ได้รับการคัดเลือกให้เป็นผู้ขาย เมื่อผู้ขายได้ส่งมอบสิ่งของได้ครบถ้วนตามสัญญาซื้อขายหรือข้อตกลงเป็นหนังสือ และฐานทัพเรือสัตหีบได้ตรวจรับมอบงานสิ่งของเรียบร้อยแล้ว  - ๘ - |
| **๘. อัตราค่าปรับ** |
| ค่าปรับตามแบบสัญญาซื้อขายแนบท้ายเอกสารโดยวิธีคัดเลือกนี้ หรือข้อตกลงซื้อขาย เป็นหนังสือ ให้คิดในอัตราร้อยละ **๐.๒๐** ของราคาค่าสิ่งของที่ยังไม่ได้รับมอบต่อวัน |
|  |  |  |
| **๙. การรับประกันความชำรุดบกพร่อง** |
| ผู้ที่ได้รับการคัดเลือก ซึ่งได้ทำสัญญาซื้อขายตามแบบดังระบุในข้อ ๑.๔ หรือทำข้อตกลงซื้อ เป็นหนังสือแล้วแต่กรณี จะต้องรับประกันความชำรุดบกพร่องของสิ่งของที่ซื้อขายที่เกิดขึ้นภายในระยะเวลา ไม่น้อยกว่า **๓๖๕** วันนับถัดจากวันที่ ฐานทัพเรือสัตหีบได้รับมอบสิ่งของไว้ทั้งหมดแล้ว โดยต้องรีบจัดการ เปลี่ยนแปลง ซ่อมแซมแก้ไขให้ใช้การได้ดีดังเดิมภายใน ๑๕ วัน นับถัดจากวันที่ได้รับแจ้งความชำรุดบกพร่อง |
|  |  |  |
| **๑๐. ข้อสงวนสิทธิ์ในการยื่นข้อเสนอและอื่นๆ** |
| ๑๐.๑ เงินค่าพัสดุสำหรับการซื้อครั้งนี้ ได้มาจากเงินงบประมาณประจำปี พ.ศ. ๒๕๖๗ |
| การลงนามในสัญญาจะกระทำได้ ต่อเมื่อฐานทัพเรือสัตหีบได้รับอนุมัติเงินค่าพัสดุ จากเงินงบประมาณประจำปี พ.ศ. ๒๕๖๗ จากกองทัพเรือแล้วเท่านั้น และกรณีที่ไม่ได้รับการจัดสรรงบประมาณ หน่วยงานสามารถยกเลิกการจัดซื้อครั้งนี้ได้ |
| ๑๐.๒ เมื่อ ฐานทัพเรือสัตหีบ ได้คัดเลือกผู้ยื่นข้อเสนอรายใดให้เป็นผู้ขาย และได้ตกลงซื้อสิ่งของตามการดำเนินการโดยวิธีคัดเลือกแล้ว ถ้าผู้ขายจะต้องสั่งหรือนำสิ่งของดังกล่าวเข้ามาจากต่างประเทศและของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้ยื่นข้อเสนอซึ่งเป็นผู้ขายจะต้องปฏิบัติตามกฎหมายว่าด้วยการส่งเสริมการพาณิชย์นาวี ดังนี้ |
| 1. แจ้งการสั่งหรือนำสิ่งของที่ซื้อขายดังกล่าวเข้ามาจากต่างประเทศต่อกรมเจ้าท่า ภายใน ๗ วัน นับตั้งแต่วันที่ผู้ขายสั่ง หรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้ |
| 1. จัดการให้สิ่งของที่ซื้อขายดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทย จากต่างประเทศมายังประเทศไทย เว้นแต่จะได้รับอนุญาตจากกรมเจ้าท่า ให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น ในกรณีที่ไม่ปฏิบัติตาม (๑) หรือ (๒) ผู้ขายจะต้องรับผิดตามกฎหมายว่าด้วยการส่งเสริมการพาณิชยนาวี |
| ๑๐.๓ ผู้เสนอราคาซึ่ง ฐานทัพเรือสัตหีบได้คัดเลือกแล้ว ไม่ไปทำสัญญาหรือข้อตกลงซื้อ เป็นหนังสือภายในเวลาที่กำหนด ดังระบุไว้ในข้อ ๖ ฐานทัพเรือสัตหีบ จะริบหลักประกันการยื่นข้อเสนอหรือเรียกร้องจากผู้ออกหนังสือค้ำประกันการยื่นข้อเสนอทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้ง จะพิจารณาให้เป็นผู้ทิ้งงาน ตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ |
| ๑๐.๔ ฐานทัพเรือสัตหีบ สงวนสิทธิ์ที่จะแก้ไขเพิ่มเติมเงื่อนไข หรือข้อกำหนดในแบบสัญญาหรือข้อตกลงซื้อเป็นหนังสือ ให้เป็นไปตามความเห็นของสำนักงานอัยการสูงสุด (ถ้ามี) |
| ๑๐.๕ ในกรณีที่เอกสารแนบท้ายเอกสารเชิญชวนเสนอราคาซื้อโดยวิธีคัดเลือก มีความขัดหรือ แย้งกัน ผู้ยื่นข้อเสนอจะต้องปฏิบัติตามคำวินิจฉัยของฐานทัพเรือสัตหีบ คำวินิจฉัยดังกล่าวให้ถือเป็นที่สุด  และผู้เสนอราคาไม่มีสิทธิเรียกร้องค่าใช้จ่ายใด ๆ เพิ่มเติม |
| ๑๐.๖ ฐานทัพเรือสัตหีบ อาจประกาศยกเลิกการจัดซื้อในกรณีต่อไปนี้ได้ โดยที่ผู้เสนอราคา จะเรียกร้องค่าเสียหายใด ๆ จากฐานทัพเรือสัตหีบ ไม่ได้ |
| (๑) ฐานทัพเรือสัตหีบ ไม่ได้รับการจัดสรรเงินที่จะใช้ในการจัดซื้อหรือที่ได้รับจัดสรร แต่ไม่เพียงพอที่จะทำการจัดซื้อครั้งนี้ต่อไป |
| (๒) มีการกระทำที่เข้าลักษณะผู้ยื่นข้อเสนอที่ชนะการจัดซื้อหรือที่ได้รับการคัดเลือก มีผลประโยชน์ร่วมกัน หรือมีส่วนได้เสียกับผู้ยื่นข้อเสนอรายอื่น หรือขัดขวางการแข่งขันอย่างเป็นธรรม หรือสมยอมกันกับผู้ยื่นข้อเสนอรายอื่น หรือเจ้าหน้าที่ในการเสนอราคา หรือส่อว่ากระทำการทุจริตอื่นใดในการเสนอราคา |
| (๓) การทำการจัดซื้อครั้งนี้ต่อไปอาจก่อให้เกิดความเสียหายแก่ฐานทัพเรือสัตหีบ  หรือกระทบต่อประโยชน์สาธารณะ  - ๙ - |
| (๔) กรณีอื่นในทำนองเดียวกับ (๑) (๒) หรือ (๓) ตามที่กำหนดในกฎกระทรวง  ซึ่งออกตามความในกฎหมายว่าด้วยการจัดซื้อจัดจ้างและการบริหารพัสดุภาครัฐ |
| **๑๑. การปฏิบัติตามกฎหมายและระเบียบ** |
| ในระหว่างระยะเวลาการซื้อ ผู้ยื่นข้อเสนอที่ได้รับการคัดเลือกให้เป็นผู้ขายต้องปฏิบัติ ตามหลักเกณฑ์ที่กฎหมายและระเบียบได้กำหนดไว้โดยเคร่งครัด |
| **๑๒. การประเมินผลการปฏิบัติงานของผู้ประกอบการ** |
| ฐานทัพเรือสัตหีบ สามารถนำผลการปฏิบัติงานแล้วเสร็จตามสัญญาของผู้ยื่นข้อเสนอที่ได้รับ การคัดเลือกให้เป็นผู้ขายเพื่อนำมาประเมินผลการปฏิบัติงานของผู้ประกอบการ |
| ทั้งนี้ หากผู้ยื่นข้อเสนอที่ได้รับการคัดเลือกไม่ผ่านเกณฑ์ที่กำหนดจะถูกระงับการยื่นข้อเสนอหรือ ทำสัญญากับฐานทัพเรือสัตหีบไว้ชั่วคราว |

## **ฐานทัพเรือสัตหีบ**

# (ลงชื่อ) น.อ. ธัชภูมิพัฒน์ อินทร์สุข

# (ธัชภูมิพัฒน์ อินทร์สุข)

วันที่ เดือน เมษายน พ.ศ.๒๕๖๗